ส่วนที่ 3

ฐานะการเงินและผลดำเนินการ

13. ข้อมูลทางการเงินที่สำคัญ

(ก) สรุปรายงานการสอบบัญชี

ผู้สอบบัญชีของบริษัทฯ ประจำปี 2554, 2555 และ 2556 โดยนางนงลักษณ์ พุ่มน้อย
ผู้สอบบัญชีรับอนุญาต เลขทะเบียน 4172 จากบริษัท สำนักงาน เอินส์ท แอนด์ ยัง จำกัด -
สำหรับปี 2554 ได้แสดงความเห็นอย่างไม่มีเงื่อนไข แต่มีข้อสังเกตต่องบการเงินของบริษัทฯ
ดังต่อไปนี้

(1) การปฏิบัติตามมาตรฐานการบัญชีใหม่ในระหว่างปี และ
ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการบัญชีใหม่มาถือปฏิบัติ
บริษัทฯ
ได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชี
และเกณฑ์ในการจัดทำงบการเงิน
บริษัทฯได้แสดงรายการในงบการเงินให้เป็นไปตามข้อกำหนดในประกาศคณะกรรมการกำกับและส่งเสริมการประกอบธุรกิจประกันภัย
เพื่อจัดทำและนำเสนองบการเงิน (2) ผลกระทบจากอุทกภัยครั้งร้ายแรง บริษัทฯ
ประมาณอย่างดีที่สุดสำหรับสำรองค่าสินไหมทดแทน
อย่างไรก็ตามความไม่แน่นอนสืบเนื่องของการใช้ข้อสมมติของฝ่ายบริหารในการประมาณการสำรองค่าสินไหมทดแทน
ซึ่งอาจมีผลต่อสำรองค่าสินไหมทดแทนส่วนที่เรียกคืนจากการเอาประกันภัยต่อ
ซึ่งผลลัพธ์ที่เกิดขึ้นจริงอาจแตกต่างจากประมาณการดังกล่าวและผลต่างอาจมีสาระสำคัญ - สำหรับปี
2555 ได้แสดงความเห็นอย่างไม่มีเงื่อนไขและมีข้อมูลและเหตุการณ์ที่เน้นดังต่อไปนี้

ข้าพเจ้าขอให้สังเกต หมายเหตุประกอบงบการเงินข้อ 1.2
ผลกระทบจากอุทกภัยครั้งร้ายแรงบริษัทฯ ได้ประมาณการอย่างดีที่สุดสำหรับสำรองค่าสินไหมทดแทน
โดยอ้างอิงจากเอกสารหลักฐานและรายงานการสำรวจภัยที่ได้รับ อย่างไรก็ตาม บริษัทฯ
อยู่ระหว่างกระบวนการเจรจาตกลงมูลค่าความเสียหายกับคู่สัญญาและตรวจสอบข้อเท็จจริงเพิ่มเติม
ซึ่งความไม่แน่นอนดังกล่าว อาจมีผลกระทบต่อสำรองค่าสินไหมทดแทน
และสำรองค่าสินไหมทดแทนส่วนที่เรียกคืนจากการเอาประกันภัยต่อ
ซึ่งผลลัพธ์ที่เกิดขึ้นจริงอาจแตกต่างจากประมาณการดังกล่าวอย่างมีสาระสำคัญ ทั้งนี้
ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด - สำหรับปี 2556
ได้แสดงความเห็นอย่างไม่มีเงื่อนไขต่องบการเงินของบริษัทฯ ว่าได้แสดงฐานะการเงิน
ผลการดำเนินงาน และกระแสเงินสด โดยถูกต้องตามที่ควรในสาระสำคัญ ตามมาตรฐาน
การรายงานทางการเงิน และมีข้อมูลและเหตุการณ์ที่เน้นดังต่อไปนี้

ข้าพเจ้าขอให้สังเกตหมายเหตุประกอบงบการเงินข้อ 4
เกี่ยวกับการเปลี่ยนแปลงนโยบายการบัญชีเนื่องจากการนำมาตรฐานการบัญชี ฉบับที่ 12 เรื่อง
ภาษีเงินได้ มาถือปฏิบัติ บริษัทฯได้ปรับย้อนหลังงบการเงินซึ่งแสดงเงินลงทุนตามวิธีส่วนได้เสีย
และงบการเงินเฉพาะกิจการซึ่งแสดงเงินลงทุนตามวิธีราคาทุนสำหรับปี สิ้นสุดวันที่ 31 ธันวาคม
2555 ที่แสดงเป็นข้อมูลเปรียบเทียบ
เพื่อสะท้อนรายการปรับปรุงจากการเปลี่ยนแปลงนโยบายบัญชีดังกล่าว
และนำเสนองบแสดงฐานะการเงินซึ่งแสดงเงินลงทุนตามวิธีส่วนได้เสีย
และงบแสดงฐานะการเงินเฉพาะกิจการ ซึ่งแสดงเงินลงทุนตามวิธีราคาทุน ณ วันที่ 1 มกราคม
2555 เพื่อเป็นข้อมูลเปรียบเทียบ
โดยใช้นโยบายการบัญชีเกี่ยวกับภาษีเงินได้ที่นำมาถือปฏิบัติใหม่ดังกล่าวด้วยเช่นกัน
ทั้งนี้ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

[]

[]

[]

[]

[]

[]

[]

[]

14. การวิเคราะห์และคำอธิบายของฝ่ายจัดการ

การดำเนินงานและฐานะการเงินที่ผ่านมา

ทางด้านงบแสดงฐานะการเงินของบริษัทฯ ณ วันที่ 31 ธันวาคม 2556 ประกอบด้วยสินทรัพย์
50,706.9 ล้านบาทลดลงร้อยละ 10.8 จากปี 2555 ที่มีสินทรัพย์ 56,825.9 ล้านบาท
รายการสินทรัพย์ที่ลดลงที่สำคัญคือ สินทรัพย์จากการประกันภัยต่อลดลง 9,785.7 ล้านบาท
เงินสดและรายการเทียบเท่าเงินสดลดลงในขณะที่เงินลงทุนในหลักทรัพย์ที่จะถือจนครบกำหนดเพิ่มขึ้น
2,639.7 ล้านบาท เงินลงทุนในหลักทรัพย์เผื่อขายเพิ่มขึ้น 1,800.3 ล้านบาท
ด้านหนี้สินและส่วนของเจ้าของ บริษัทฯ มีหนี้สิน 29,033.9 ล้านบาท ลดลงจากปี 2555 จำนวน
7,413.3 ล้านบาทหรือร้อยละ 20.3 รายการสำคัญที่เปลี่ยนแปลง คือ
เงินสำรองค่าสินไหมทดแทนและค่าสินไหมทดแทนค้างจ่ายลดลง 8,916.9 ล้านบาท
สำรองเบี้ยประกันภัยเพิ่มขึ้น 1,190.1 ล้านบาทและเบี้ยประกันภัยรับล่วงหน้าเพิ่มขึ้น 185.5
ล้านบาท ด้านส่วนของเจ้าของ ณ วันที่ 31 ธันวาคม 2556 บริษัทฯ มีส่วนของเจ้าของ 21,673.0
ล้านบาท เพิ่มขึ้นร้อยละ 6.4 จากปี 2555 ที่มีส่วนของเจ้าของ 20,378.7 ล้านบาท
รายการที่สำคัญคือ องค์ประกอบอื่น ของส่วนของเจ้าของ เพิ่มขึ้น 458.4 ล้านบาท หรือร้อยละ
3.4 และกำไรสะสมเพิ่มขึ้น 835.9 ล้านบาท ผลการดำเนินงานในปี 2556
บริษัทฯมีเบี้ยประกันภัยรับรวมทุกประเภท 15,802.4 ล้านบาท เพิ่มขึ้นร้อยละ 19.9 เมื่อเทียบกับปี
2555 โดยในปีนี้การประกันภัยที่มีอัตราการขยายตัวสูงสุดคือ การประกันภัยรถยนต์
และการประกันอัคคีภัย ซึ่งขยายตัวร้อยละ 31.3 และ 24.6 ตามลำดับ เมื่อเทียบกับปีที่ผ่านมา
ด้านผลประกอบการจากการรับประกันภัย ปรากฎผลกำไร 945.4 ล้านบาท เพิ่มขึ้นจากปีก่อน
3,114.9 ล้านบาท หรือร้อยละ 143.6
อันเป็นผลจากค่าสินไหมทดแทนจากการรับประกันภัยต่อของการประกันอัคคีภัยที่ลดลงมากเมื่อเทียบกับปี
2555 ที่ต้องบันทึกสินไหมทดแทนจากมหาอุทกภัยในปี 2554 กำไรจากการลงทุนและรายได้อื่น
1,264.3 ล้านบาท ลดงจากปีที่ผ่านมาร้อยละ 57.0
เมื่อรวมกับผลกำไรจากรับประกันภัยหักเงินสมทบฯ (หมายถึง
เงินสมทบสำนักคณะกรรมการกำกับและส่งเสริมการประกอบธุรกิจประกันภัย
เงินสมทบกองทุนประกันวินาศภัย และเงินสมทบกองทุนทดแทนผู้ประ สบภัย)
รวมเป็นกำไรก่อนหักภาษีเงินได้ 2,132.1 ล้านบาท เพิ่มขึ้นจากปีที่ผ่านมาร้อยละ 201.5
หลังหักภาษีเงินได้ คงเหลือเป็นกำไรสุทธิ 1,748.5 ล้านบาท เพิ่มขึ้นจากปี 2555 ร้อยละ 163.3
หรือคิดเป็นกำไรสุทธิต่อหุ้น 22.99 บาท เพิ่มขึ้นจากปี 2555 ซึ่งมีกำไรต่อหุ้นเท่ากับ 8.73 บาท

การจัดสรรเงินปันผลในปี 2556 คณะกรรมการบริษัทฯ
เสนอผู้ถือหุ้นให้จัดสรรเงินปันผลงวดสุดท้ายของปี 2556 หุ้นละ 3.75 บาท
และจ่ายหุ้นปันผลในอัตราหุ้นละ 4 บาท เมื่อรวมเงินปันผลระหว่างกาลที่จัดสรรไปแล้ว 3 งวด
งวดละ 2.75 บาทต่อหุ้น รวมจ่ายในปี 2556 อัตราหุ้นละ 16 บาท เพิ่มขึ้นหุ้นละ 4 บาท
เมื่อเทียบกับปี 2555 ที่จ่ายปันผลอัตราหุ้นละ 12 บาท

ผลการดำเนินงานของการรับประกันภัยแต่ละประเภท ในปี 2556 การประกันอัคคีภัย

บริษัทฯ มีเบี้ยประกันอัคคีภัยรวม 1,958.2 ล้านบาท เพิ่มขึ้นร้อยละ 24.6 จากปี 2555
สาเหตุหลักเนื่องจากมีการเติบโตของเบี้ยประกันภัยเกือบทุกช่องทาง
โดยเฉพาะช่องทางธุรกิจลูกค้าองค์การและช่องทางธุรกิจสาขาและการร่วมทุนที่มีการเติบโตจากช่องทางสินเชื่อรายย่อยธนาคารกรุงเทพ
เบี้ยประกันภัยรับสุทธิเท่ากับ 1,070.3 ล้านบาท ลดลงร้อยละ 4.1 โดยบริษัทฯ
รับเสี่ยงภัยไว้เองร้อยละ 54.7 ลดลงจากร้อยละ 71.0 ในปี 2555
อัตราส่วนความเสียหายของการประกันอัคคีภัยในปีนี้คิดเป็นร้อยละ 66.8 ต่ำกว่า ปี 2555
ซึ่งอยู่ในระดับร้อยละ 303.6 สาเหตุหลักมาจากความเสียหายที่เกิดขึ้นจากมหาอุทกภัยในไตรมาสที่
4 ปี 2554 ในส่วนของการรับประกันภัยต่อที่มีผลกระทบในปี 2555 ได้ลดลงหมดในปี 2556
จึงส่งผลให้ขาดทุนจากการรับประกันภัยลดลงเป็น 29.7 ล้านบาท ลดลงจากปี 2555 2,780.7
ล้านบาท หรือร้อยละ 98.9

การประกันภัยทางทะเลและขนส่ง

- ตัวเรือ บริษัทฯ มีเบี้ยประกันภัยรับ 45.5 ล้านบาท ลดลงร้อยละ 34.1 เมื่อเทียบกับปี 2555
ส่วนหนึ่งเกิดจากการที่ลูกค้าขายเรือที่เอาประกันออกไป เบี้ยประกันภัยรับสุทธิ 14.4 ล้านบาท
ลดลงร้อยละ 8.1 จากปีที่ผ่านมา โดย บริษัทฯ รับเสี่ยงภัยไว้เอง ร้อยละ 31.6
เปรียบเทียบกับร้อยละ 22.7 ในปีที่ผ่านมา สำหรับค่าสินไหมทดแทนมีจำนวนเท่ากับ 17.5 ล้านบาท
เพิ่มขึ้น 10.6 ล้านบาท จากปี 2555 ผลการรับประกันภัยในปี 2556 มีอัตราความเสียหายร้อยละ
136.4 มีผลขาดทุนจากการรับประกันภัย 7.2 ล้านบาท กำไรลดลงจากปีที่ผ่านมา 13.4
ล้านบาท - สินค้า บริษัทฯ มีเบี้ยประกันภัยรับ 372.4 ล้านบาท เพิ่มขึ้นร้อยละ 1.1 จากปี 2555
สาเหตุส่วนหนึ่งมาจากแผนขยายงานจากช่องทางธุรกิจสถาบันการเงิน,
ธุรกิจตัวแทนและธุรกิจสาขาและการร่วมทุน เ เบี้ยประกันภัยรับสุทธิ เท่ากับ 226.6 ล้านบาท
ลดลง ร้อยละ 3.9 โดยบริษัทฯ มีการรับเสี่ยงภัยไว้เอง ลดลงจากร้อยละ 64.0 ในปีที่ผ่านมา
เป็นร้อยละ 60.8 ในปี 2556 ผลการรับประกันภัยในปี 2556 มีอัตราความเสียหาย ร้อยละ 39.4
เพิ่มขึ้นเล็กน้อยจากปีที่ผ่านมาที่มีอัตราความเสียหายร้อยละ 36.1
ส่งผลให้มีกำไรจากการรับประกันภัยสินค้า 89.3 ล้านบาท ลดลงร้อยละ 3.0 จากปีที่ผ่านมา
การประกันภัยรถยนต์

ในปี 2556 บริษัทฯ มีเบี้ยประกันภัยรับ 6,694.5 ล้านบาท ขยายตัวเพิ่มขึ้นร้อยละ 31.3
เมื่อเทียบกับปี2555 สาเหตุหลักมาจากการขยายงานผ่านทางช่องทางธุรกิจนายหน้า
ซึ่งมีการเข้าร่วมโครงการ กับคู่ค้าบางราย อีกทั้งมีการขยายฐานลูกค้ารายย่อยผ่านช่องทาง
Telemarketing และช่องทางBancassurance เบี้ยประกันภัยรับสุทธิเท่ากับ 6,437.7 ล้านบาท
เพิ่มขึ้นร้อยละ 33.0 โดยปีนี้ บริษัทฯ รับเสี่ยงภัยไว้เองร้อยละ 96.2 เพิ่มขึ้นจากปี 2555
ที่ร้อยละ 94.9 สำหรับอัตราความเสียหาย ในปี 2556 อยู่ที่ร้อยละ 61.7 เพิ่มขึ้นจากร้อยละ
57.6 ในปี 2555 ส่งผลให้มีกำไรจากการรับประกันภัยรถยนต์ลดลงร้อยละ 91.6 เมื่อเทียบกับปี
2555 หรือมีกำไร 29.5 ล้านบาท การประกันภัยเบ็ดเตล็ด การประกันภัยประเภทนี้
ประกอบด้วยการประกันภัย 5 ประเภท คือ การประกันภัยอุบัติเหตุ การประกันภัยด้านวิศวกรรม
การประกันภัยเกี่ยวกับบุคคล การประกันภัยเกี่ยวกับการบิน และการประกันภัยการเสี่ยงภัยทุกชนิด
ในปี 2556 บริษัทฯ มีเบี้ยประกันภัยรับรวม 6,731.8 ล้านบาท เพิ่มขึ้นร้อยละ 11.0 จากปี 2555
ที่มีเบี้ยประกันภัยรับรวม 6,066.4 ล้านบาท โดยเบี้ยประกันภัยรับโดยตรงในปีนี้
ที่เพิ่มขึ้นมาจากการประกันภัยการเสี่ยงภัยทุกชนิด
เนื่องจากมีการขยายงานในช่องทางธุรกิจนายหน้าและช่องทางสินเชื่อรายใหญ่ของธุรกิจสถาบันการเงิน
เบี้ยประกันภัยรับสุทธิของการประกันภัยเบ็ดเตล็ดทุกประเภท รวมเป็นเงินทั้งสิ้น 3,124.2 ล้านบาท
เพิ่มขึ้นร้อยละ 12.0 ในปีนี้ บริษัทฯ รับเสี่ยงภัยไว้เอง ร้อยละ 46.4 เพิ่มขึ้นจากปี 2555
ที่อยู่ในระดับร้อยละ 46.0
โดยความเสียหายที่ลดลงเป็นผลจากบริษัทฯได้บันทึกรับรู้ความเสียหายที่เกิดจากมหาอุทกภัยในไตรมาสที่
4 ปี 2554 ไว้ในปี 2555 เป็นจำนวนมากแล้ว โดยเฉพาะการรับประกันภัยความเสี่ยงภัยทุกชนิด
ทำให้บริษัทฯ มีความเสียหายในภาพรวมของการประกันภัยเบ็ดเตล็ดปี 2556 อยู่ที่ ร้อยละ 37.0
ลดลงจากร้อยละ 57.8 ในปี 2555 ส่งผลให้มีกำไรจากการรับประกันภัยเบ็ดเตล็ด 863.5
ล้านบาท เพิ่มขึ้นจากปีก่อนร้อยละ 354.5 ค่าใช้จ่ายในการรับประกันภัย บริษัทฯ
มีค่าใช้จ่ายในการรับประกันภัยทั้งสิ้น 10,159.1 ล้านบาทลดลงจากปีที่ผ่านมาร้อยละ 9.9 ทั้งนี้
ค่าสินไหมทดแทนและค่าใช้จ่ายในการจัดการสินไหมทดแทน ที่เกิดขึ้นในระหว่างปีลดลงจากปีที่
ผ่านมาร้อยละ 27.9 ค่าใช้จ่ายอื่นๆ เพิ่มขึ้นร้อยละ 14.4 และค่าใช้จ่ายในการดำเนินงาน
เพิ่มขึ้นร้อยละ 79.7 โดยรายการหลักคือ
บริษัทฯตั้งสำรองค่าเผื่อหนี้สงสัยจะสูญสำหรับบริษัทประกันภัยต่อต่างประเทศบางรายที่คาดว่าจะเก็บเงินไม่ได้
ทั้งนี้ในปี 2556 บริษัทฯ มีเบี้ยประกันภัยรับตรงทุกประเภท 15,057.8 ล้านบาท เติบโตร้อยละ
21.1 จากปี 2555 และมีส่วนแบ่งการตลาดปี 2556 ร้อยละ 7.4 เพิ่มขึ้นจากปี 2555
ที่เท่ากับร้อยละ 6.9 โดยยังคงรักษา ส่วนแบ่งตลาดที่อันดับ 3 เช่นเดียวกับปีที่ผ่านมา
โดยการประกันภัยรถยนต์ที่มีสัดส่วนเบี้ยประกันภัยร้อยละ 44.4 มีอัตราการเติบโตร้อยละ 31.3
ส่งผลให้ส่วนแบ่งตลาดเบี้ยประกันภัยรถยนต์ ปี 2556 เท่ากับร้อยละ 5.6 เพิ่มขึ้นจากปี2555
และการประกันอัคคีภัยมีส่วนแบ่งตลาดร้อยละ 14.5 ในขณะที่การประกันภัยทางทะเล
และการประกันภัยเบ็ดเตล็ดมีส่วนแบ่งการตลาดร้อยละ 6.2 และ 9.4 ตามลำดับ

รายได้จากการลงทุน

ณ สิ้นปี 2556 บริษัทฯ มีเงินลงทุนตามราคาทุนทั้งสิ้น 15,404.3 ล้านบาท เพิ่มขึ้นจากปี 2555
จำนวน 2,570.0 ล้านบาท หรือเพิ่มขึ้นร้อยละ 20.0 สำหรับการจัดสรรเงินลงทุนนั้น
ส่วนหนึ่งของเงินลงทุนจำนวน 9,601.4 ล้านบาท หรือร้อยละ 62.3 ของเงินลงทุนทั้งหมด
เป็นการลงทุนในสินทรัพย์ที่ให้ผลตอบแทนคงที่ (Fixed-income) อีกส่วนหนึ่งจำนวน 5,802.9
ล้านบาท หรือร้อยละ 37.7 ของเงินลงทุนทั้งหมด เป็นการลงทุนในหุ้นทุน หน่วยลงทุน
ทั้งที่จดทะเบียนและไม่ได้จดทะเบียนในตลาดหลักทรัพย์แห่งประเทศไทย

ในส่วนของการลงทุนที่ให้ผลตอบแทนคงที่ ประกอบด้วยเงินฝากประจำจำนวน 4,223.4 ล้านบาท
คิดเป็นสัดส่วนร้อยละ 27.4 ของเงินลงทุนทั้งหมด เพิ่มขึ้นร้อยละ 100.3 พันธบัตร 3,104.6
ล้านบาท คิดเป็นสัดส่วนร้อยละ 20.2 ของเงินลงทุนทั้งหมด เพิ่มขึ้นร้อยละ 64.6 จากปีก่อน
และหุ้นกู้จำนวน 380.0 ล้านบาท คิดเป็นสัดส่วนร้อยละ 2.5 ของเงินลงทุนทั้งหมด เพิ่มขึ้นร้อยละ
5.6

นอกจากการลงทุนในหลักทรัพย์ที่ให้ผลตอบแทนคงที่ดังกล่าว บริษัทฯ
มีเงินลงทุนที่ให้ผลตอบแทนคงที่อีกประเภทหนึ่งคือเงินให้กู้ยืมโดยมีอสังหาริมทรัพย์จำนองเป็นประกันจำนวน
1,887.2 ล้านบาท คิดเป็นสัดส่วนร้อยละ 12.2 ของเงินลงทุนทั้งหมด ลดลงร้อยละ 10.2
เนื่องจากลูกค้าเงินกู้เพื่อพัฒนาโครงการอสังหาริมทรัพย์สามารถปิดโครงการและชำระหนี้ได้ครบถ้วน

ในส่วนของการลงทุนในตราสารทุนนั้น บริษัทฯ
มีเงินลงทุนในหุ้นทุนที่จดทะเบียนในตลาดหลักทรัพย์แห่งประเทศไทย จำนวน 3,700.8 ล้านบาท
คิดเป็นร้อยละ 24.0 ของการลงทุนทั้งหมด ลดลง ร้อยละ 2.9
โดยบริษัทยังคงมีนโยบายการลงทุนในระยะยาว โดยปัจจัยพื้นฐานที่ดีของหลักทรัพย์ที่ บริษัทฯ
เลือกลงทุนจะเป็นปัจจัยหลักซึ่งส่งผลให้มูลค่าของกิจการมีการเติบโตอย่างยั่งยืน
และช่วยลดความผันผวนของมูลค่าเงินลงทุนให้น้อยลง

บริษัทฯ ได้ลงทุนในหลักทรัพย์หุ้นทุนของบริษัทจำกัดที่ไม่ได้จดทะเบียนในตลาดหลักทรัพย์จำนวน
642.7 ล้านบาท คิดเป็นสัดส่วนร้อยละ 4.2 ของเงินลงทุนทั้งหมด โดยเพิ่มขึ้นจากปีก่อนร้อยละ
12.4 จากการลงทุนเพิ่มเติมในหุ้นทุนนอกตลาดฯ
อนึ่งหุ้นทุนนอกตลาดหลักทรัพย์ส่วนใหญ่เป็นการลงทุนเชิงยุทธศาสตร์
การเข้าไปถือหุ้นเป็นการสร้างความสัมพันธ์ทางธุรกิจและสนับสนุนธุรกิจหลักของบริษัทฯ

บริษัทฯ มีเงินลงทุนในบริษัทร่วมจำนวน 144.1 ล้านบาท หรือสัดส่วนร้อยละ 0.9 เพิ่มขึ้นร้อยละ
2.9 ซึ่งส่วนที่เพิ่มขึ้นนี้เกิดจากการรับรู้ผลกำไรในบริษัทร่วมนั้นๆ อนึ่ง
เงินลงทุนในบริษัทร่วมเป็นการลงทุนโดยการถือหุ้นตั้งแต่ร้อยละ 20
และเป็นการลงทุนในต่างประเทศ ได้แก่ การลงทุนในบริษัทประกันภัยในประเทศกัมพูชา
อันเป็นการเพิ่มโอกาสการทำธุรกิจในต่างประเทศ
ซึ่งบริษัทร่วมเหล่านั้นล้วนมีศักยภาพที่จะเติบโตทั้งในด้านการขยายธุรกิจและผลกำไร
รวมถึงมีความสามารถในการจ่ายเงินปันผลให้แก่บริษัทฯ ได้

นอกจากนี้ บริษัทฯ ยังลงทุนในหน่วยลงทุนของกองทุนตราสารหนี้จำนวน 540.2
ล้านบาทหรือคิดเป็นสัดส่วนร้อยละ 3.5 ของเงินลงทุนทั้งหมด ไม่เปลี่ยนแปลงจากปีก่อนหน้า
หน่วยลงทุนของกองทุนตราสารทุนจำนวน 177.8 ล้านบาท เป็นสัดส่วนร้อยละ 1.2
ของเงินลงทุนทั้งหมด ไม่เปลี่ยนแปลงจากปีก่อนหน้า
หน่วยลงทุนของกองทุนรวมอสังหาริมทรัพย์จำนวน 597.3 ล้านบาท หรือร้อยละ 3.9 เพิ่มขึ้นร้อยละ
20.1

รายได้จากการลงทุนสำหรับปี 2556 มีจำนวน 1,359.5 ล้านบาท ประกอบด้วยรายได้ดอกเบี้ย
340.4 ล้านบาท เพิ่มขึ้นร้อยละ 22.9 เงินปันผลรับ 703.1 ล้านบาท เพิ่มขึ้นร้อยละ 21.8
กำไรจากการขายหลักทรัพย์และสินทรัพย์ 169.1 ล้านบาท ลดลงร้อยละ 91.6
รายได้ค่าเช่าและอื่นๆ 142.9 ล้านบาท เพิ่มขึ้นร้อยละ 2.0
ส่วนแบ่งกำไรจากเงินลงทุนในบริษัทร่วม ซึ่งบันทึกโดยวิธีส่วนได้เสีย 4.0 ล้านบาท ลดลงร้อยละ
52.4 ค่าใช้จ่ายในการลงทุน 89.8 ล้านบาท ลดลงร้อยละ 1.9
ขาดทุนจากการกลับรายการด้อยค่าของเงินลงทุน 5.3 ล้านบาท ทำให้มีรายได้จากลงทุนสุทธิ
1,264.4 ล้านบาท

ภาวะเศรษฐกิจไทยที่มีทิศทางชะลอลงในช่วงครึ่งปีหลัง จากการหดตัวของอุปสงค์ในประเทศ
เนื่องจากมาตรการภาครัฐทยอยหมดลง
และการใช้จ่ายเพื่อลงทุนของภาครัฐทั้งในและนอกงบประมาณทำได้ล่าช้า
ประกอบกับนักลงทุนเริ่มกังวลต่อการปรับลดธุรกรรมอัดฉีดสภาพคล่อง (Quantitative Easing:
QE) ของธนาคารกลางสหรัฐฯ
รวมถึงสถานการณ์ทางการเมืองของไทยที่มีความไม่แน่นอนมากขึ้นในช่วงปลายปี
ทำให้นักลงทุนลดการถือครองหลักทรัพย์ลง ณ วันสิ้นปี ดัชนีตลาดหลักทรัพย์แห่งประเทศไทยปิดที่
1,298.71 จุด ลดลงจากปี 2555 ซึ่งปิดที่ 1,391.93 จุด ลดลง 93.22 จุดหรือร้อยละ 6.7
ในระหว่างปี SET Index มีจุดสูงสุดที่ 1,643.43 จุด (ณ 21 พ.ค. 2556)
ซึ่งเป็นจุดที่ดัชนีสูงสุดในรอบ 20 ปี และมีจุดต่ำสุดที่ 1,275.76 จุด (ณ 28 ส.ค. 2556)
อย่างไรก็ดีบริษัทฯ
ยังมีส่วนเกินทุนจากการเปลี่ยนแปลงมูลค่าหุ้นในตลาดหลักทรัพย์แห่งประเทศไทยจำนวน 17,127.0
ล้านบาท เพิ่มขึ้นจากปี 2555 จำนวน 621.6 ล้านบาท หรือร้อยละ 3.8

ฐานะการเงิน

สินทรัพย์

สินทรัพย์ของบริษัทฯ ณ สิ้นปี 2556 มีจำนวน 50,706.9 ล้านบาท ลดลงจากปี 2555 จำนวน
6,119.0 ล้านบาท หรือร้อยละ 10.8 รายการสินทรัพย์ที่สำคัญมีดังนี้

-   เงินลงทุนในหลักทรัพย์ จำนวน 30,100.8 ล้านบาท เพิ่มขึ้นจากปีก่อน 4,505.4 ล้านบาท
    หรือร้อยละ 17.6 เงินลงทุนในหลักทรัพย์ ประกอบด้วย เงินลงทุนเผื่อขาย 25,680.8
    ล้านบาท เป็นสัดส่วนร้อยละ 50.6 ของสินทรัพย์รวม เงินลงทุนที่จะถือจนครบกำหนด
    (เงินฝากสถาบันการเงินที่ครบกำหนดเกินกว่า 3 เดือน) เท่ากับ 3,848.4 ล้านบาท
    คิดเป็นสัดส่วนร้อยละ 7.6 ของสินทรัพย์รวม เงินลงทุนทั่วไปเท่ากับ 571.6 ล้านบาท
    คิดเป็นสัดส่วนร้อยละ 1.1 ของสินทรัพย์รวม

-   สินทรัพย์จากการประกันภัยต่อสุทธิ 12,586.5 ล้านบาท ลดลงจากปีก่อน 9,785.7 ล้านบาท
    หรือร้อยละ 43.7

-   เงินให้กู้ยืมสุทธิ 1,893.1 ล้านบาท ลดลงจากปีก่อน 216.9 ล้านบาท หรือร้อยละ 10.3

-   เบี้ยประกันภัยค้างรับ 2,437.3 ล้านบาท เพิ่มขึ้นจากปีก่อน 428.3 ล้านบาท หรือร้อยละ
    21.3

-   เงินสดและรายการเทียบเท่าเงินสด 517.5 ล้านบาท ลดลงจากปีก่อน 1,039.4 ล้านบาท
    หรือร้อยละ 66.8

-   ที่ดิน อาคารและอุปกรณ์ รวมอสังหาริมทรัพย์เพื่อการลงทุนสุทธิเท่ากับ 1,257.6 ล้านบาท
    เพิ่มขึ้นจากปีก่อน 67.3 ล้านบาท หรือร้อยละ 5.7

หนี้สิน

หนี้สินของบริษัทฯ ณ สิ้นปี 2556 มีจำนวน 29,033.9 ล้านบาท ลดลงจากปี 2555 จำนวน
7,413.3 ล้านบาท หรือร้อยละ 20.3 รายการหนี้สินที่สำคัญมีดังนี้

-   สำรองค่าสินไหมทดแทนและค่าสินไหมทดแทนค้างจ่ายจำนวน 12,829.6 ล้านบาท
    ลดลงจากปีก่อน 8,916.9 ล้านบาท หรือร้อยละ 41.0

-   เงินสำรองเบี้ยประกันภัยจำนวน 7,110.5 ล้านบาท เพิ่มขึ้นจากปีก่อน 1,190.1 ล้านบาท
    หรือร้อยละ 20.1

-   เจ้าหนี้บริษัทประกันภัยต่อจำนวน 2,528.0 ล้านบาท เพิ่มขึ้นจากปีก่อน 23.3 ล้านบาท
    หรือร้อยละ 0.9

-   เบี้ยประกันภัยรับล่วงหน้า 1,267.4 ล้านบาท เพิ่มขึ้นจากปีก่อน 185.5 ล้านบาท หรือร้อยละ
    17.1

ส่วนของเจ้าของ

ส่วนของเจ้าของของบริษัทฯ ณ สิ้นปี 2556 มีจำนวน 21,673.0 ล้านบาท เพิ่มขึ้นจากปี 2555
จำนวน 1,294.3 ล้านบาท หรือร้อยละ 6.4 โดยมีรายการที่สำคัญดังนี้

-   กำไรสะสมยังไม่จัดสรร 2,528.2 ล้านบาท เพิ่มขึ้นจากปีก่อน 835.9 ล้านบาท หรือร้อยละ
    49.4

-   กำไรสำหรับปีเท่ากับ 1,748.5 ล้านบาท เพิ่มขึ้นจากปีก่อน 1,084.5 ล้านบาท หรือร้อยละ
    163.3

-   จ่ายเงินปันผลในปี 2556 จำนวน 912.6 ล้านบาท (อัตรา 12 บาทต่อหุ้น)

-   องค์ประกอบอื่นของส่วนของเจ้าของ (ส่วนเกินทุนจากการเปลี่ยนแปลงมูลค่าเงินลงทุน)
    เป็นจำนวน 13,765.8 ล้านบาท เพิ่มขึ้นจากปีก่อน 458.4 ล้านบาท หรือร้อยละ 3.4

คุณภาพสินทรัพย์

ลูกหนี้ (เบี้ยประกันภัยค้างรับ)

ณ วันสิ้นปี 2556 บริษัทฯ มีเบี้ยประกันภัยค้างรับสุทธิ 2,437.2 ล้านบาท เพิ่มขึ้นจากปีก่อน 428.3
ล้านบาท หรือร้อยละ 21.3 โดยเบี้ยประกันภัยค้างรับ สามารถแยกตามอายุหนี้ได้ ดังนี้

+--------------+------+------+------+----+------+------+------+-----+
|              | 2556 |      |      |    | 2555 |      |      |     |
|              |      |      |      |    |      |      |      |     |
| ร            |      |      |      |    |      |      |      |     |
| ะยะเวลาค้างรับ |      |      |      |    |      |      |      |     |
+--------------+------+------+------+----+------+------+------+-----+
|              | จา   | จากต | จ    | ร  | จา   | จากต | จ    | รวม |
|              | กผู้เอ | ัวแทน | ากกา | วม | กผู้เอ | ัวแทน | ากกา |     |
|              | าประ | และน | รรับป |    | าประ | และน | รรับป |     |
|              | กันภัย | ายหน | ระกัน |    | กันภัย | ายหน | ระกัน |     |
|              |      | ้าประ | ภัยต่อ |    |      | ้าประ | ภัยต่อ |     |
|              |      | กันภัย |      |    |      | กันภัย |      |     |
+--------------+------+------+------+----+------+------+------+-----+
| ยังไม่ถ        | 7    | 1,1  | 55.4 | 1  | 4    | 7    | 71.6 | 1   |
| ึงกำหนดรับชำระ | 70.5 | 16.7 |      | ,9 | 77.8 | 61.3 |      | ,31 |
|              |      |      |      | 42 |      |      |      | 0.7 |
|              |      |      |      | .6 |      |      |      |     |
+--------------+------+------+------+----+------+------+------+-----+
| ค้างรับไม่เกิน   | 1    | 1    | 14.0 | 2  | 1    | 1    | 9.5  | 25  |
| 30 วัน        | 06.7 | 03.6 |      | 24 | 45.1 | 01.6 |      | 6.2 |
|              |      |      |      | .3 |      |      |      |     |
+--------------+------+------+------+----+------+------+------+-----+
| ค้างรับ 30 -   | 55.8 | 53.6 | 10.6 | 1  | 64.4 | 76.3 | 12.4 | 15  |
| 60 วัน        |      |      |      | 20 |      |      |      | 3.1 |
|              |      |      |      | .0 |      |      |      |     |
+--------------+------+------+------+----+------+------+------+-----+
| ค้างรับ 60 -   | 8.8  | 28.5 | 6.6  | 43 | 26.1 | 20.6 | 7.9  | 5   |
| 90 วัน        |      |      |      | .9 |      |      |      | 4.6 |
+--------------+------+------+------+----+------+------+------+-----+
| ค้างรับ 90     | 25.2 | 69.0 | 11.8 | 1  | 48.6 | 1    | 58.2 | 23  |
| วัน - 1 ปี     |      |      |      | 06 |      | 28.4 |      | 5.2 |
|              |      |      |      | .0 |      |      |      |     |
+--------------+------+------+------+----+------+------+------+-----+
| ค้างรับเกินกว่า  | 9.6  | 28.3 | 3.1  | 41 | 8.9  | 18.9 | 1.6  | 2   |
| 1 ปี          |      |      |      | .0 |      |      |      | 9.4 |
+--------------+------+------+------+----+------+------+------+-----+
| รวมเบี้ย       | 9    | 1,3  | 1    | 2  | 7    | 1,1  | 1    | 2   |
| ประกันภัยค้างรับ | 76.6 | 99.7 | 01.5 | ,4 | 70.9 | 07.1 | 61.2 | ,03 |
|              |      |      |      | 77 |      |      |      | 9.2 |
|              |      |      |      | .8 |      |      |      |     |
+--------------+------+------+------+----+------+------+------+-----+
| หัก:          | (1   | (2   | (    | (4 | (    | (1   | (    | (30 |
| ค่าเ          | 0.0) | 9.3) | 1.3) | 0. | 9.1) | 9.8) | 1.4) | .3) |
| ผื่อหนี้สงสัยจะสูญ |      |      |      | 6) |      |      |      |     |
+--------------+------+------+------+----+------+------+------+-----+
| เบี้ยประ       | 9    | 1,3  | 1    | 2  | 7    | 1,0  | 1    | 2   |
| กันภัยค้างรับสุทธิ | 66.6 | 70.4 | 00.2 | ,4 | 61.8 | 87.3 | 59.8 | ,00 |
|              |      |      |      | 37 |      |      |      | 8.9 |
|              |      |      |      | .2 |      |      |      |     |
+--------------+------+------+------+----+------+------+------+-----+

ลูกหนี้เบี้ยประกันภัยค้างรับจำนวนรวมทั้งสิ้น 2,477.8 ล้านบาท
เป็นเบี้ยประกันภัยที่ยังไม่ถึงกำหนดรับชำระและค้างรับไม่เกิน 30 วัน จำนวน 2,166.9
หรือคิดเป็นร้อยละ 87.5 ของเบี้ยประกันภัยค้างรับรวม
ซึ่งส่วนใหญ่เป็นลูกหนี้ที่ยังไม่ถึงกำหนดชำระตามระยะเวลาเครดิตที่ได้รับ อย่างไรก็ตาม
บริษัทได้พัฒนากระบวนการบริหารหนี้ การจัดเก็บเงิน และติดตามหนี้ให้มีประสิทธิภาพอย่างต่อเนื่อง

สำหรับเบี้ยประกันภัยที่มีโอกาสจะเก็บเงินไม่ได้ บริษัทฯ
ได้พิจารณาตั้งค่าเผื่อหนี้สงสัยจะสูญตามประกาศ เรื่อง นโยบายการตั้งหนี้สูญของบริษัทฯ
ซึ่งจำนวนที่ตั้งค่าเผื่อหนี้สงสัยจะสูญนี้คิดว่าเพียงพอกับจำนวนเงินที่มีความเสี่ยงที่จะเก็บเงินไม่ได้

เงินให้กู้ยืม

ณ สิ้นปี 2556 บริษัทฯ มีเงินให้กู้ยืมรวม 1,893.1 ล้านบาท ลดลงจากปีก่อน 216.9 ล้านบาท
หรือลดลงร้อยละ 10.3 ทั้งนี้ เป็นการให้กู้ยืมซึ่งมีอสังหาริมทรัพย์จำนองเป็นประกัน
หรือมีบุคคลค้ำประกัน เงินให้กู้ยืมดังกล่าวประกอบด้วย เงินให้กู้ยืมเพื่อที่อยู่อาศัย จำนวน 221.1
ล้านบาท คิดเป็นสัดส่วนร้อยละ 11.7
และให้กู้ยืมแก่ผู้ประกอบธุรกิจอสังหาริมทรัพย์และธุรกิจอื่นจำนวน 1,672.0 ล้านบาท
คิดเป็นสัดส่วนร้อยละ 88.3

ในการลงทุนให้กู้ยืมโดยมีอสังหาริมทรัพย์จำนองเป็นประกันนั้น การประเมินมูลค่าหลักประกัน
การกำหนดวงเงินให้กู้ยืม อายุสัญญา
เงื่อนไขการผ่อนชำระดอกเบี้ยและการคืนเงินต้นจะเป็นไปตามข้อกำหนดของกฎหมายและระเบียบข้อบังคับที่เกี่ยวข้อง
กล่าวคือหลักทรัพย์ที่ลูกหนี้นำมาจดทะเบียนจำนองเพื่อค้ำประกันเงินกู้นั้นมีมูลค่าเพียงพอที่บริษัทฯ
จะได้รับชำระหนี้โดยสิ้นเชิง

ลูกหนี้เงินให้กู้ยืมโดยมีสินทรัพย์จำนองเป็นประกัน สามารถแยกตามอายุหนี้ได้ดังนี้

(ล้านบาท)

  --------------------------- ----------- ----------- ----------- -----------
  ระยะเวลาค้างชำระ             2556                    2555        

                              เงินต้น       ดอกเบี้ย      เงินต้น       ดอกเบี้ย

  ยังไม่ถึงกำหนดชำระ             1,840.9     0.1         1,490.6     0.1

  เกินกว่ากำหนดชำระ                                                 

  น้อยกว่า 3 เดือน               5.0         0.0         570.0       3.5

  3 - 6 เดือน                  0.5         0.0         39.6        0.5

  มากกว่า 12 เดือน              40.7        2.8         1.1         -

  รวม                         1,887.1     2.9         2,101.3     4.1

  หัก ค่าเผื่อหนี้สงสัยจะสูญ          (0.3)       -           (0.2)       -

  เงินให้กู้ยืมและดอกเบี้ยค้างรับสุทธิ   1,886.8     2.9         2,101.1     4.1
  --------------------------- ----------- ----------- ----------- -----------

เงินลงทุนในหลักทรัพย์

เศรษฐกิจโลกปี 2556 ในภาพรวมมีการฟื้นตัวอย่างค่อยเป็นค่อยไป เศรษฐกิจหลายๆ
ประเทศมีการขยายตัวในอัตราที่ลดลงจากปีก่อนหน้า โดยเศรษฐกิจสหรัฐฯยังคงฟื้นตัวอย่างช้าๆ
เศรษฐกิจยุโรปเริ่มคลี่คลาย แต่ปัญหาหนี้สาธารณะยังคงมีอยู่
ประกอบกับอัตราการว่างงานยังคงอยู่ในระดับสูง
เศรษฐกิจญี่ปุ่นได้รับผลดีจากมาตรการกระตุ้นเศรษฐกิจของภาครัฐ
และเศรษฐกิจจีนได้ปรับเปลี่ยนนโยบายจากเดิมใช้มาตรการพึ่งพาการลงทุน
มาเป็นขับเคลื่อนเศรษฐกิจด้วยการบริโภคภายในประเทศ

สถานการณ์การเงินโลก ธนาคารกลางหลายๆประเทศ
มีแนวโน้มคงอัตราดอกเบี้ยนโยบายให้อยู่ในระดับต่ำ เนื่องจากอัตราเงินเฟ้อยังคงอยู่ในระดับต่ำ
และเพื่อกระตุ้นเศรษฐกิจที่ฟื้นตัวอย่างเปราะบาง
รวมทั้งเศรษฐกิจไทยมีการชะลอตัวลงอย่างต่อเนื่องนับตั้งแต่ไตรมาส 2 เป็นต้นมา
จากตัวเลขผลิตภัณฑ์มวลรวมในประเทศ (GDP) ที่ขยายตัวในอัตราลดลง จากร้อยละ 6.5 ในปี
2555 เหลือร้อยละ 2.9 ในปี 2556 จากการที่ภาครัฐและภาคเอกชนชะลอการลงทุน
รวมทั้งการใช้จ่ายเพื่อการอุปโภคบริโภคของครัวเรือนปรับลดลงด้วย อย่างไรก็ตามไตรมาส 4 GDP
ของไทย ลดลงเหลือร้อยละ 0.6 จากร้อยละ 5.4 ในไตรมาส 1 ร้อยละ 2.9 ในไตรมาส 2
และร้อยละ 2.7 ในไตรมาส 3 ตามลำดับ ทำให้คณะกรรมการ

นโยบายการเงิน (กนง.) มีมติปรับลดอัตราดอกเบี้ยนโยบายลง 2 ครั้ง
เพื่อเป็นการกระตุ้นเศรษฐกิจภายในประเทศรวมร้อยละ 0.5 ในการประชุมเดือนพฤษภาคม
และพฤศจิกายน 2556

ด้านเศรษฐกิจสหรัฐฯ มีแนวโน้มเติบโตอย่างช้าๆ จากตัวเลขเศรษฐกิจสหรัฐฯ ที่เริ่มปรับตัวดีขึ้น
ทำให้ธนาคารกลางสหรัฐฯ หรือเฟดพิจารณาปรับลดขนาดการซื้อพันธบัตรในธุรกรรมอัดฉีดสภาพคล่อง
(Quantitative Easing: QE) ส่งผลให้ค่าเงินดอลลาร์แข็งค่าขึ้น
และมองว่าอัตราดอกเบี้ยสหรัฐฯ น่าจะปรับตัวขึ้น
นักลงทุนทั่วโลกจึงปรับลดสัดส่วนการลงทุนในตราสารทุนและตราสารหนี้ลง
โดยมีการทยอยขายตราสารทุนต่อเนื่อง และหันไปถือครองเงินสดเพิ่มขึ้น
ประกอบกับปลายปีสถานการณ์การเมืองไทยยังอยู่ในภาวะตึงเครียด
ตลาดทุนไทยได้รับผลกระทบจากเหตุการณ์ดังกล่าว ส่งผลให้ดัชนีมีความผันผวนตลอดปี

สำหรับ บริษัทฯ มีรายได้จากการจัดการลงทุนโดยรวมปรับลดลงจากปีก่อน
โดยดอกเบี้ยและเงินปันผลเท่ากับ 1,043.5 ล้านบาท เพิ่มขึ้น 189.4 ล้านบาทหรือร้อยละ 22.2
กำไรจากการขายหลักทรัพย์เท่ากับ 166.7 ล้านบาท ลดลง 1,836.2 ล้านบาท หรือร้อยละ 91.7
รวมรายได้จากการลงทุนสุทธิ 1,264.4 ล้านบาท ลดลง 1,677.2 ล้านบาท หรือร้อยละ 57.0
ซึ่งเมื่อรวมกับผลกำไรจากการรับประกันภัย ทำให้บริษัทฯ มีกำไรสุทธิในปี 2556 ได้
เป็นจำนวนเท่ากับ 1,748.5 ล้านบาท

นอกจากนี้การลงทุนของบริษัทฯ
มีมูลค่ายุติธรรมของเงินลงทุนในหลักทรัพย์โดยรวมแล้วมากกว่าราคาทุน
ซึ่งบ่งชี้โดยองค์ประกอบอื่นของส่วนของเจ้าของในงบแสดงฐานะการเงินปี 2556
ซึ่งเป็นรายการแสดงส่วนเกินทุนจากการเปลี่ยนแปลงมูลค่าเงินลงทุน เป็นจำนวนเงินเท่ากับ
17,207.1 ล้านบาท เพิ่มขึ้นจากปีก่อนจำนวน 572.9 ล้านบาท หรือร้อยละ 3.4

เมื่อจำแนกในรายละเอียด ณ วันสิ้นปี 2556 บริษัทฯ มีเงินลงทุนในหลักทรัพย์ที่สำคัญได้แก่
เงินลงทุนในพันธบัตรที่ราคาทุนเท่ากับ 3,104.6 ล้านบาท หรือคิดเป็นมูลค่ายุติธรรมเท่ากับ
3,114.1 ล้านบาท เงินลงทุนในหุ้นทุนที่จดทะเบียนในตลาดหลักทรัพย์ 3,700.8 ล้านบาท
หรือมูลค่ายุติธรรมเท่ากับ 20,827.8 ล้านบาท
(รวมใบสำคัญแสดงสิทธิและหักค่าเผื่อการด้อยค่าแล้ว) หุ้นทุนนอกตลาดหลักทรัพย์ 642.7 ล้านบาท
คิดเป็นมูลค่ายุติธรรมเท่ากับ 571.6 ล้านบาท ส่วนต่างคือการที่บริษัทฯได้บันทึกค่าเผื่อการด้อยค่า
71.1 ล้านบาทของหุ้นทุนนอกตลาดหลักทรัพย์ และเงินลงทุนในบริษัทร่วมเท่ากับ 144.1 ล้านบาท

เงินลงทุนในหน่วยลงทุนตามราคาทุนมีมูลค่าเท่ากับ 1,315.3 ล้านบาท คิดเป็นมูลค่ายุติธรรมเท่ากับ
1,364.1 ล้านบาท จำแนกได้เป็นหน่วยลงทุนของกองทุนตราสารหนี้ กองทุนตราสารทุน
และกองทุนอสังหาริมทรัพย์ ซึ่งมีมูลค่าตามราคาทุนเท่ากับ 540.2, 177.8 และ 597.4
ล้านบาทตามลำดับ หรือคิดเป็นมูลค่ายุติธรรมเท่ากับ 531.4, 129.0 และ 703.7
ล้านบาทตามลำดับ

สภาพคล่อง

กระแสเงินสด

ณ สิ้นปี 2556 บริษัทฯ มีเงินสดและรายการเทียบเท่าเงินสด จำนวน 517.5 ล้านบาท ลดลง
1,039.4 ล้านบาท หรือลดลงร้อยละ 66.8 โดยมีเงินสดสุทธิได้มาจาก (ใช้ไปใน) กิจกรรมต่างๆ
ดังนี้

(ล้านบาท)

  -------------------------------------------- ------------- -------------
                                               2556          2555

  เงินสดสุทธิได้มาจาก (ใช้ไปใน) กิจกรรมดำเนินงาน      3,695.8       (1,300.5)

  เงินสดสุทธิได้มาจาก (ใช้ไปใน) กิจกรรมลงทุน          (3,822.6)     2,634.4

  เงินสดสุทธิได้มาจาก (ใช้ไปใน) กิจกรรมจัดหาเงิน       (912.6)       (912.6)

  เงินสดและรายการเทียบเท่าเงินสดเพิ่มขึ้น (ลดลง) สุทธิ   (1,039.4)     421.3
  -------------------------------------------- ------------- -------------

- เงินสดสุทธิได้มาจากกิจกรรมดำเนินงาน 3,695.8 ล้านบาท ประกอบด้วยรายการที่สำคัญ คือ
เบี้ยประกันภัยรับจากการประกันภัยโดยตรง เงินรับเกี่ยวกับการประกันภัยต่อ

- เงินสดสุทธิใช้ไปในกิจกรรมลงทุน 3,822.6 ล้านบาท องค์ประกอบที่สำคัญได้แก่
เงินลงทุนในหลักทรัพย์ และเงินฝากสถาบันการเงิน

- เงินสดสุทธิใช้ไปในกิจกรรมจัดหาเงิน จำนวน 912.6 ล้านบาท
เป็นการใช้กระแสเงินสดเพื่อจ่ายปันผลทั้งหมด

สินทรัพย์อื่นที่มีสภาพคล่อง

นอกจากเงินสดและรายการเทียบเท่าเงินสดแล้ว
ตามข้อมูลที่ได้ระบุในส่วนของเงินลงทุนในหลักทรัพย์นั้น
จะเห็นได้ว่าเงินลงทุนส่วนใหญ่เป็นสินทรัพย์ที่มีสภาพคล่องสูง เช่น พันธบัตรรัฐบาล
หุ้นจดทะเบียนในตลาดหลักทรัพย์ หน่วยลงทุน เป็นต้น
ซึ่งสินทรัพย์เหล่านี้สามารถเปลี่ยนเป็นเงินสดได้อย่างรวดเร็ว
เนื่องจากเป็นสินทรัพย์ในความต้องการของตลาด

รายจ่ายลงทุน

ในปี 2556 รายจ่ายลงทุนส่วนใหญ่ของบริษัทฯ ประกอบด้วยการลงทุนในระบบเทคโนโลยีสารสนเทศ
เครื่องตกแต่ง อุปกรณ์สำนักงาน ให้มีรูปแบบที่ทันสมัย
และเพื่อประสิทธิภาพในการบริการแก่ลูกค้ามากยิ่งขึ้น

อนึ่ง เงินจ่ายลงทุนในที่ดินอาคารและอุปกรณ์ในงบกระแสเงินสดปี 2556 มีจำนวน 272.4 ล้านบาท

แหล่งที่มาของเงินทุน

ณ สิ้นปี 2556 บริษัทฯ มีหนี้สิน 29,033.9 ล้านบาท ส่วนของเจ้าของ 21,673.0 ล้านบาท
คิดเป็นอัตราส่วนหนี้สินต่อส่วนของผู้ถือหุ้น (Debt to Equity Ratio) เท่ากับ 1.34 เท่า
โดยหนี้สินรวมลดลง 7,413.3 ล้านบาท หรือเปลี่ยนแปลงร้อยละ 20.3 จากปีก่อนหน้า
เนื่องมาจากรายการสำรองค่าสินไหมทดแทนและค่าสินไหมทดแทนค้างจ่าย
อันเป็นผลมาจากอุทกภัยร้ายแรงลดลงไปมากแล้ว และหากพิจารณาส่วนของเจ้าของนั้น
เพิ่มขึ้นจากปีก่อนหน้า 1,294.3 ล้านบาท หรือเพิ่มขึ้นร้อยละ 6.4
โดยปัจจัยสำคัญมาจากกำไรสะสมที่ยังไม่ได้จัดสรรเพิ่มขึ้น 835.9 ล้านบาท หรือเพิ่มขึ้นร้อยละ
49.4 และองค์ประกอบอื่นของส่วนของเจ้าของ
ซึ่งคือส่วนเกินทุนจากการเปลี่ยนแปลงมูลค่าเงินลงทุนเพิ่มขึ้น 458.4 ล้านบาท หรือเพิ่มขึ้นร้อยละ
3.4